Diari Oficial de la Generalitat Valenciana


Sumari del DOGV 7402, del 13-11-2014 (2014/10322)

RESOLUCIÓ de 5 de noviembre de 2014, de la Conselleria de Benestar Social, de la convocatòria realitzada mitjançant l'Orde 12/2014, de 20 de maig, de subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament, a executar en països i poblacions estructuralment empobrits.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7402

Data del DOGV
:   13-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10209


Data del document
:   05-11-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de noviembre de 2014, de la Conselleria de Benestar Social, de la convocatòria realitzada mitjançant l'Orde 12/2014, de 20 de maig, de subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament, a executar en països i poblacions estructuralment empobrits. [2014/10653]  
Antecedents de fet  
  
1. En data 27 de maig de 2014 va ser publicada en el Diari Oficial de la Comunitat Valenciana (DOCV 7282) l'Orde 12/2014, de 20 de maig, de la Conselleria de Benestar Social, per la qual es convoquen, per a l'any 2014, subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament, a executar en països i poblacions estructuralment empobrits.  
2. A esta convocatòria s'han presentat un total de 69 solicituds, 6 de les quals han sigut excloses d'avaluació i valoració, per diversos motius.  
  
3. La Comissió Tècnica del Programa de Cooperació, segons el que establix la base dotzena de la mencionada Orde de convocatòria, ha formulat, en la reunió de 21 d'octubre de 2014, la corresponent proposta motivada de resolució de la convocatòria de subvencions i l'ha elevada a la consellera de Benestar Social.  
  
Fonaments de dret  
  
I. Pel que fa a la competència per a resoldre este procediment, es tenen en compte les atribucions que preveu l'article 47.3 del text refós de la Llei d'Hisenda Pública de la Generalitat, així com el que preveu el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social.  
  
II. Així mateix, en la tramitació d'este procediment s'ha tingut present el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament, i el que establix la citada l'Orde 12/2014, de 20 de maig, de la Conselleria de Benestar Social, de convocatòria de subvencions, així com el que preveu la Llei 38/2003, de 17 de novembre, General de Subvencions i la resta de normes de general i pertinent aplicació.  
En virtut d'això, i de la proposta que la Comissió Tècnica ha adoptat en la sessió de 21 d'octubre de 2014, resolc:  
  
Primer  
Concedir a les entitats i projectes esmentats en l'annex I de la present resolució les subvencions solicitades, per l'import que hi apareix especificat dins del crèdit disponible, que ascendix a un total de 1.000.000,00 d'euros, del programa 134.10, capítol VII, línia de subvenció amb codi comptable T2324.  
  
Segon  
Denegar les subvencions solicitades a les entitats i projectes esmentats en l'annex II, de la present resolució, pels motius que s'hi expressen.  
  
Tercer  
Excloure les entitats i projectes esmentats en l'annex III de la present resolució, pel motiu que s'hi expressa.  
  
Quarta  
Requerir, a les entitats els projectes de les quals han sigut subvencionats en una quantitat inferior a la subvenció solicitada, que en el termini d'un mes següent a la publicació de la present resolució, reformulen el projecte en els termes de la base catorzena, de l'Orde 12/2014, de 20 de maig, de la Conselleria de Benestar Social, per la qual es van convocar per a l'any 2014 subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament, a executar en països i poblacions estructuralment empobrits.   
  
Quinta  
Les entitats beneficiàries de la subvenció hauran d'aportar el model d'acceptació normalitzat en el termini de 10 dies hàbils, a comptar des de l'endemà de la publicació de la present resolució de concessió.  
  
Contra esta resolució, que posa fi a la via administrativa, es podrà interposar, potestativament, un recurs de reposició davant d'este mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que es duga a terme qualsevol altra via que es considere oportuna.  
  
  
València, 5 de noviembre de 2014.- La consellera de Benestar Social: Asunción Sánchez Zaplana.